
BIRŠTONO SAVIVALDYBĖS
JAUNIMO REIKALŲ TARYBOS
POSĖDŽIO PROTOKOLAS

2021 m. spalio 12 d. 


Posėdžio pradžia – 15.00 val., pabaiga – 16.30 val.
Posėdžio pirmininkė – Dovilė Adamonytė.
Posėdžio sekretorius – Deivis Slavinskas, Jaunimo reikalų koordinatorius.
Susitikimo metodas – kontaktinis, laikantis visų saugumo reikalavimų.
Dalyvavusių Tarybos narių sąrašas: Dovilė Adamonytė, Helmanas Lik, Kristina Šalčiūtė, Ingrida Mieliauskaitė, Julija Mineikienė ar ne dviguba jos pavardė?, Deivis Slavinskas.

DARBOTVARKĖ
1. Įžanginis sveikinimo žodis. Pranešėja – Dovilė Adamonytė.
2. Išrinktų jaunimo atstovų vizijos. Pranešėjai (abėcėlės tvarka):
2.1. Austėja Suchockaitė;
2.2. Emilija Treigytė;
2.3. Ingrida Mieliauskaitė;
2.4. Julija Mineikienė.
3. Svečių teisėmis dalyvaujančio Birštono jaunimo vizijos ir pasisakymai.
4. Advento laikotarpio labdaringo renginio (koncerto) rengimo idėjos (Studijų rėmimo fondui). Pranešėjas – Deivis Slavinskas.
5. JRT pažintinės išvykos galimybės aptarimas. Pranešėjai – Dovilė Adamonytė ir Deivis Slavinskas.
6. Kiti klausimai.
Jaunimo reikalų tarybos pirmininkė Dovilė Adamonytė informavo, kad posėdyje dalyvauja 5 iš 8 Tarybos narių, kvorumas yra, todėl būtų galima posėdį pradėti.
Tarybos nariai bendru sutarimu pasiūlė pradėti posėdį.

1. SVARSTYTA. Įžanginis sveikinimo žodis. Pranešėja – Dovilė Adamonytė.
Tarybos pirmininkė Dovilė Adamonytė informavo, kad Birštono savivaldybės taryba patvirtino Birštono savivaldybės Jaunimo reikalų tarybos (toliau – JRT) naujos sudėties sprendimo projektą, o JRT teisinis statusas galutinai užtvirtintas.
Dovilė Adamonytė pasveikino JRT jaunimo atstovus, padėkojo jiems už aktyvumą ir rodomą iniciatyvą bei palinkėjimo kūrybiškumo ir entuziazmo aktyviai dalyvaujant JRT veikloje.

2. SVARSTYTA. Išrinktų jaunimo atstovų vizijos.
Tarybos pirmininkė Dovilė Adamonytė pranešė, kad du iš keturių pranešėjų neatvyko ir pakvietė likusius du pranešėjus pasisakyti.
2.1. SVARSTYTA. Ingridos Mieliauskaitės, Birštono gimnazijos Visuomenės sveikatos priežiūros specialistės, vizijos.
Ingrida Mieliauskaitė pabrėžė, kad jos prioritetinė sritis – jaunimo edukacija, ypač temomis, kurios nėra pakankamai ir išvis nėra išvystytos bendrojo ugdymo sistemoje. Kaip pavyzdžius, pateikė lytiškumo ugdymą, ekologijos sritį, psichinės sveikatos stiprinimo praktiką.
Ingrida Mieliauskaitė trumpai supažindino su savo organizuotomis pamokomis (lytiškumas, psichinė sveikata, kita) praeityje ir pasiguodė, kad dėl resursų trūkumo jos buvo vienkartinės arba trumpalaikės ir apimdavo tik limituotas jaunimo grupes. 
Ingrida Mieliauskaitė pristatė projektus, ties kuriais neformaliai su JRT pagalba jau padaryta pažanga. 
Pirmasis yra „Moksleivių psichikos sveikatos ir psichologinės gerovės stiprinimas 2021“, kurio projektas laimėjo Savivaldybės finansavimo konkursą ir pradedamas nuo 2021 m. spalio 13 d. Samdomo eksperto užsiėmimai bus vedami 7–9 klasių mokiniams, po 4 akad. valandas kiekvienai klasei. Šis kontaktinių psichologinių-terapinių užsiėmimų ciklo tikslas yra pandemijos, nuotolinio mokymo ir karantinų moksleiviams sukelto streso, netikrumo jausmo mažinimo ir psichologinis stiprinimas. 
Antrasis projektas „Profesionalus lytinis ugdymas Birštono moksleiviams“ pateiktas LR socialinės apsaugos ir darbo ministerijos Jaunimo reikalų departamento finansavimo konkursui. Šis visų metų užsiėmimų ciklas būtų skirtas visoms 1–12 klasių mokiniams. Jį vestų samdyti specialistai iš VšĮ „Įvairovės ir edukacijos namai“ (Santariškių g. 57-6, Vilnius 08441). JRD atsakymo laukiama.
Ingridai Mieliauskaitei iškėlus ekologijos užsiėmimų klausimą, JRT nariai pradėjo svarstyti ir siūlyti idėjas, kokius lektorius galima būtų pritraukti.
NUTARTA:
1. Ieškoti resursų užsiėmimų ciklą „Moksleivių psichikos sveikatos ir psichologinės gerovės stiprinimas“ daryti tęstiniu, įtraukiant visų amžiaus grupių moksleivius.
2. Projektui „Profesionalus lytinis ugdymas Birštono moksleiviams“ nelaimėjus JRD finansavimo konkurso, patobulinus, teikti pakartotinai ir papildomai ieškoti alternatyvių finansavimo šaltinių.
3. Ieškoti idėjų ir galimybių organizuoti ekologijos užsiėmimus Birštono gimnazijos mokiniams.

2.2. SVARSTYTA. Julijos Mineikienės, Birštono jaunųjų tėvelių atstovės, vizijos.
Julija Mineikienė pristatė matomas kitas su Birštono jaunimui susijusias aktualias problemas – ribotas galimybes apsigyventi, dirbti ir auginti vaikus. Julija Mineikienė papasakojo, kad gyvenamą plotą nuomojantys, bet užsiregistruoti Birštone galimybių neturintys tėveliai, susiduria su didele problema – vaikų darželiais, kadangi prioritetas teikiamas Savivaldybėje registruotoms šeimoms. Kita didelė problema – podarželinis vaikų užimtumas, kadangi yra labai ribotos galimybės. Vienintelė tokias paslaugas teikianti – BĮ Nemajūnų dienos centras, bet ne visi turi galimybę nuvežti ten vaikus. Papasakojo apie po pamokų dingstančius vaikus. 
Julija Mineikienė pasakojo, kad jaunimas, nusprendęs likti gyventi Birštone, yra beveik ar visai neremiamas, ypatingai būsto įsigijimo paramos klausimu. Ji papasakojo, kad 4 metus ieškojo galimybės rengtis sodybą jų šeimos nuosavybėje esančiame žemės plote, bet įvairūs specialistai nesuteikė leidimo vystyti projekto. Taip pat pabrėžė, kad nors į kai kuriuos sklypus keliai buvo nutiesti, jai pačiai teko už kelio tiesimą mokėti iš asmeninių lėšų. 
Julija Mineikienė paminėjo darbo vietų jaunimui trūkumą Birštone ir kad daug yra atvažiuojančių dirbti iš Kauno. Taip pat paminėjo darbdavių diskriminaciją jaunų mamų su vaikais atžvilgiu. 
Deivis Slavinskas pakomentavo, kad Birštone realiausios darbo vietos yra Savivaldybėje, biudžetinėse įstaigose arba bandyti kurti savo darbo vietą. 
Helmanas Lik priminė, kad dar yra 4 didelės sanatorijos su daug darbo vietų, bet jose personalo kaita yra didelė dėl mažų atlyginimų.
Julija Mineikienė išreiškė viltį, kad įstodama į JRT, turės galimybę supažindinti su problemomis Savivaldybės tarybą, gal net ir sulaukti pagalbos kai kurių klausimų sprendime. 
Deivis Slavinskas paprašė Tarybos pirmininkės ir Savivaldybės tarybos narės Dovilės Adamonytės pakomentuoti. Dovilė Adamonytė užtikrino, kad socialinių būstų atžvilgiu jokios diskriminacijos nėra nei atvykusiems, nei jau gyvenantiems birštoniečiams. 
Helmanas Lik priminė, kad tai yra Seimo, o ne Savivaldybės nustatyta tvarka – subsidijas teikti būstą ar namą įsigyjantiems, o namą statantiems piliečiams. Helmanas Lik patikslino, kad Savivaldybė turi apie 50 socialinių būstų, iš kurių 5 ar 6 yra tarnybiniai. 
Deivis Slavinskas pastebėjo, kad Julijos Mineikienės išdėstytų problemų sąrašas ir spektras yra labai platūs, todėl pasiūlė atskirame Birštono jaunųjų tėvelių susirinkime metodiškai ir sistemiškai susidėlioti visas problemas. Deivis Slavinskas pasiūlė sudarytą dokumentą pateikti Savivaldybės tarybai. 
JRT nariai pradėjo diskutuoti dėl geriausios dokumento pristatymo formos. 
Julija Mineikienė taip pat informavo apie sunkumus gauti kompensaciją, vykdant namo rekonstrukciją, nors Savivaldybė yra paskyrusi biudžetą remontams. 
Dovilė Adamonytė priminė, kad tokios Tvarkos yra nustatytos LR Vyriausybės, o ne Savivaldybės. 
Julija Mineikienė paprieštaravo, kad Savivaldybė, kuri rūpinasi savo bendruomene, galėtų rasti gyventojams palankių sprendimų. 
Helmanas Lik pasiūlė pateikti Julijos Mineikienės išvardytas problemas, kaip Jaunimo reikalų tarybos rekomendacijas, Savivaldybės tarybai, kad pastarosios nariai pakomentuotų arba imtųsi veiksmų. Taip pat Helmanas Lik pasiūlė Julijai Mineikienei kurti Birštono jaunųjų tėvelių klubą, kaip oficialų juridinį asmenį. Tai būtų naudinga Birštono bendruomenei.
NUTARTA. Suorganizuoti Birštono jaunųjų tėvelių susirinkimą, kurio metu būtų metodiškai surašytos visos jų problemos. Sudarytą dokumentą Jaunimo reikalų taryba teikia kaip rekomendacijas Savivaldybės tarybai. 

3. SVARSTYTA. Svečių teisėmis dalyvaujančio Birštono jaunimo vizijos ir pasisakymai.
Tarybos pirmininkė Dovilė Adamonytė pastebėjo, kad svečių teisėmis dalyvaujančio jaunimo nėra ir pasiūlė pereiti prie kito klausimo.

4. SVARSTYTA. Advento laikotarpio labdaringo renginio (koncerto) rengimo idėjos (Studijų rėmimo fondui). Pranešėjas – Deivis Slavinskas
Deivis Slavinskas pristatė idėją suorganizuoti labdaringą Advento renginį Studijų rėmimo fondo krepšeliui papildyti. Jis pasidalijo mintimis apie birštoniečių atlikėjų koncertų galimybes ir problemas, kurios būtų didesnės nei laukiamas efektas. Deivis Slavinskas paprašė JRT narių pagalvoti apie galimas idėjas. 
Dovilė Adamonytė trumpai apžvelgė praeityje vykusių panašaus pobūdžio renginių prisiminimais ir pasiūlė rengti labdaringą mugę. 
JRT pritarus, kad tai geriausia ir įdomiausia mintis, pradėta svarstyti, kas joje galėtų vykti: namų pyragai, karštos sriubos, šokiai, profesinių rengimų centrų pristatymai, vaikų piešinių aukcionas. Lėšos ar jų dalis būtų aukojamos Studijų rėmimo fondo krepšeliui papildyti.
Sutarus dėl formato, JRT nariai pradėjo diskutuoti apie galimus vietą ir laiką. Visi nutarė, kad renginys turi įvykti Advento pirmosiomis savaitėmis ir, priklausomai nuo oro, Kultūros centro aikštėje arba fojė. Trumpos diskusijos metu nutarta, kad penktadienis būtų geriausia diena, o laikas – nuo pietų iki ankstyvo vakaro. 
Kristina Šalčiūtė pakomentavo, kad renginio teisingam viešinimui ir pristatymui turi būti skirtas ypatingas dėmesys. Buvo pritarta vienbalsiai.
NUTARTA:
1. Su Birštono kultūros centru sutarti dėl tikslios datos.
2. Paruošti viešinimo kampaniją.
3. Ieškoti ir kviesti norinčių dalyvauti labdaringoje mugėje.

5. SVARSTYTA. JRT pažintinės išvykos galimybės aptarimas. Pranešėjai – Dovilė Adamonytė ir Deivis Slavinskas.
Deivis Slavinskas priminė, kad JRT metiniuose planuose numatyta pažintinė kelionė ir pasiteiravo: 
1) ar tokia išvyka yra reali dėl pandemijos situacijos;
2) ar JRT nariai norėtų tokios kelionės.
Trumpos diskusijos metu buvo nutarta balsuoti, kadangi vienbalsio sutarimo nebuvo.
Balsavo už JRT išvyką: „už“ – 1, „prieš“ – 1, „susilaikė“ – 3.
NUTARTA. JRT pažintinės kelionės 2021 m. neorganizuoti.

6. SVARSTYTA. Kiti klausimai.
Deivis Slavinskas pranešė, kad spalio 14–31 dienomis vyks „Scanoramos kino festivalio“ organizuojamas tarptautinis dokumentinių filmų festivalis „Nepatogus kinas“. Bus pristatyta atrinktų filmų, kuriuos nemokamai bus galima žiūrėti Birštono viešojoje bibliotekoje ir Birštono atviroje jaunimo erdvėje. Deivis Slavinskas paragino pasinaudoti proga, pasikviesti draugus ir pravesti turiningas diskusijas.
JRT nariai daugiau siūlymų ir pastabų neturėjo. Dovilė Adamonytė padėkojo visiems už dalyvavimą pasėdyje.

